|  |  |  |
| --- | --- | --- |
|  | cid:917861D1211C4A8F9CB59C6C6D5EDB06@statistics.local |  |
| **cid:35AA81CACC3E4439B9278D45E3AA8007@statistics.local** | ΕΛΛΗΝΙΚΗ ΔΗΜΟΚΡΑΤΙΑ |  |
| ΕΛΛΗΝΙΚΗ ΣΤΑΤΙΣΤΙΚΗ ΑΡΧΗ |
|  | Πειραιάς, 18/6/2015 |
| ΓΕΝΙΚΗ ΔΙΕΥΘΥΝΣΗ ΣΤΑΤΙΣΤΙΚΩΝ ΕΡΕΥΝΩΝ |  |
| ΔΙΕΥΘΥΝΣΗ ΚΟΙΝΩΝΙΚΩΝ ΣΤΑΤΙΣΤΙΚΩΝ |  |
| ΤΜΗΜΑ ΣΤΑΤΙΣΤΙΚΩΝ ΕΚΠΑΙΔΕΥΣΗΣ (Γ60) | **ΠΡΟΣ:** Δ/νσεις Πρωτοβάθμιας  Εκπαίδευσης |
|  |  |

Αγαπητοί κυρίες/κύριοι,

Σας αποστέλλουμε σε μορφή pdf τα ερωτηματολόγια της έρευνας Πρωτοβάθμιας Εκπαίδευσης / Προσχολική Εκπαίδευση – Δημοτικά σχολεία (ΣΕ-1 και ΣΕ-2) λήξης σχολικού έτους 2014/2015, καθώς επίσης και τη σχετική εγκύκλιο αναφορικά με τη διενέργεια της εν λόγω έρευνας.

Σας γνωρίζουμε ότι από την έρευνα αυτή και στο εξής τα στοιχεία για την Πρωτοβάθμια Εκπαίδευση θα ανακτώνται από την εφαρμογή My School του Υπουργείου Πολιτισμού, Παιδείας και Θρησκευμάτων, την οποία αναπτύσσει και λειτουργεί το Ινστιτούτο Τεχνολογίας Υπολογιστών και Εκδόσεων ‘’Διόφαντος’’. Η τρέχουσα έρευνα λήξης σχολικού έτους 2014/2015 θα περιοριστεί μόνο στα στοιχεία εκείνα τα οποία δεν είναι διαθέσιμα από την εφαρμογή My School και συγκεκριμένα στα στοιχεία που αφορούν το διοικητικό προσωπικό για τα οποία σας αποστέλλεται συνημμένα σχετικός πίνακας προς συμπλήρωση.

Ο ανωτέρω χειρισμός αφορά τις δημόσιες σχολικές μονάδες της Πρωτοβάθμιας Εκπαίδευσης (νηπιαγωγεία και δημοτικά). Όσον αφορά τις ιδιωτικές σχολικές μονάδες, επειδή τα σχετικά στοιχεία θα καταστούν διαθέσιμα από την εφαρμογή My School από το επόμενο σχολικό έτος 2015/2016, για την τρέχουσα έρευνα λήξης θα ακολουθηθεί η συνηθισμένη διαδικασία συμπλήρωσης των έντυπων ερωτηματολογίων. Για το λόγο αυτό παρακαλούμε να μεριμνήσετε για την **άμεση προώθηση** των συνημμένων ερωτηματολογίων, καθώς και της εγκυκλίου στις σχολικές μονάδες εποπτείας σας.

Σημειώνεται ότι τα ερωτηματολόγια έχουν τροποποιηθεί προκειμένου να περιλάβουν πρόσθετα στοιχεία, λόγω των υποχρεώσεων που απορρέουν από την εφαρμογή του Κανονισμού της Ευρωπαϊκής Επιτροπής 912/2013 σχετικά με την παραγωγή και την ανάπτυξη στατιστικών για την εκπαίδευση και τη δια βίου μάθηση. Ειδικά το ερωτηματολόγιο για την προσχολική εκπαίδευση (ΣΕ-1) έχει σχεδιαστεί ώστε να συμπεριλάβει όλες τις μονάδες της προσχολικής εκπαίδευσης (βρεφονηπιακοί σταθμοί και νηπιαγωγεία). Για την τρέχουσα έρευνα θα συμπληρωθεί **μόνο από τα νηπιαγωγεία**.

Για τη συμπλήρωση του κωδικού του Καλλικρατικού δήμου ή κοινότητας, μπορείτε να ακολουθήσετε τον σύνδεσμο

<http://www.statistics.gr/portal/page/portal/ESYE/PAGE-themes?p_param=A1202&r_param=SKA01&y_param=2014_00&mytabs=0>

πατώντας Ctrl + Click (επάνω στον σύνδεσμο) και στη συνέχεια από το φύλλο Δημοτικές – Τοπικές Κοινότητες του σχετικού αρχείου Excel που θα ανοίξετε (Μητρώο Οικισμών 2014), μπορείτε να πληκτρολογήσετε Ctrl+F και ακολούθως να γράψετε την ονομασία της Δημοτικής – Τοπικής Κοινότητας όπου ανήκει η σχολική μονάδα και να πατήσετε Enter, από όπου προκύπτει η σχετική εγγραφή.

Για οποιεσδήποτε απορίες ή διευκρινίσεις μπορείτε να απευθύνεστε στις κ.κ. Μαρία Κρητικού και Ευανθία Σταυράκη στα τηλέφωνα 213135 2782, 213 135 2781, αντίστοιχα.

Ευχαριστούμε θερμά για τη συνεργασία και είμαστε στη διάθεσή σας για οποιαδήποτε διευκρίνιση.

Με εκτίμηση,

Ο Προϊστάμενος του Τμήματος

Αθανάσιος Σταυρόπουλος

Ελληνική Στατιστική Αρχή (ΕΛΣΤΑΤ)

Διεύθυνση Κοινωνικών Στατιστικών

Τμήμα Στατιστικών Εκπαίδευσης

τηλ.: 213 135 2134

fax.: 213 135 2780

email: a.stavropoulos@statistics.gr